**РЕГЛАМЕНТ ЗА ПРОВЕЖДАНЕ НА**

**ВТОРИЯ ЕТАП НА КОНКУРСА**

Вторият етап на конкурса се състои от три компонента: тест за проверка на теоретичната подготовка, практическа задача и събеседване.

**1. Тест за теоретична подготовка:**

Писмен тест, съдържащ 10 /десет/ въпроса от Правилника за администрацията в съдилищата и длъжностната характеристика на длъжността „съдебен деловодител“ в съдебно-изпълнителната служба, както и въпроси за проверка на компютърната грамотност.

За всеки верен отговор на теста се дава по една точка, а за грешен отговор не се отнемат точки. Максималният възможен резултат от теста е 10 /десет/ точки.

**2. Задача за текстообработка:**

Изготвяне на официален документ по зададен казус и предварително определен начин на оформяне.

След разпечатването на изготвения документ, всеки кандидат собственоръчно го подписва и предава на комисията. Максималният възможен резултат е 15 /петнадесет/ точки, от които 10 точки – за изготвяне на документа съгласно изискванията на българските правописни норми, без пропуски поради небрежност, и 5 точки – за изпълнение на задачата, свързана с търсене на информация в интернет.

За изпълнението на задачите по т.1 и т.2 се осигурява време от 30 минути.

Резултат за всеки кандидат се формира като сбор от получените точки от двата компонента, като максималният възможен брой е 25 /двадесет и пет точки/ точки.

**3. Събеседване:**

До събеседване се допускат първите осем кандидати, получили най-голям брой точки.

Начин на провеждане: Всеки кандидат следва накратко да се представи.Да изложи мотивацията си за работа в съдебната система на конкретната длъжност.

На кандидата ще бъдат поставени еднакви за всички въпроси относно кариерното развитие, квалификация, адаптивност, умение за работа в екип, отношение към изискванията за работа при ненормирано работно време.

При провеждане на събеседването се преценява логичност, последователност, аргументираност и стил на изложението, пригодност и качества за изпълнение на задълженията и комуникативни способности.

След събеседване с допуснатите кандидати, комисията ги класирани съобразно получените резултати.

Въз основа на проведения конкурс комисията оформя протокол с резултатите от проведения конкурс и класира успешно издържалите конкурса.

Протоколът от крайния резултат на конкурса се публикува на интернет страницата на съда и се съобщава на участниците в него в 3-дневен срок от провеждането му.